
	Циљ предмета
Упознавање студената са узроцима и механизима настанка болести (укључујући и очекиване промене лабораторијских показатеља функције органа), као и могућностима лечења на основу разумевања патофизиолошког механизама и циљних тачака за дејство лека.

	Исход предмета 
По завршету наставе из предмета Основи патолошке физиологије човека, од студента се очекује да стекне основна знања из домена: главних етиолошких фактора патофизиолошких процеса; молекулске и ћелијске основе поремећаја различитих органа и система органа; механизама настанка оштећења и смрти ћелије, настанка тумора, запаљенске реакције; етиопатогенезе основних метаболичких и функционалних поремећаја; међуповезаности и утицаја патофизиолошког процеса у једном органу на друге органе и организам у целини; значаја лабораторијских и функционалних тестова за дијагностику и етиопатогенетски условљену терапију различитих обољења; основних механизама дејства хемијских агенаса и лекова; могућих места терапијских интервенција. На крају наставе из предмета Основи патолошке физиологије човека од студента се очекује да савлада вештине примене стеченог теоријског знања у препознавању појединих обољења и њихових узрочних фактора.

	Садржај предмета
Теоријска настава 
Увод у патолошку физиологију. Здравље и болест. Поремећаји хомеостазе. Адаптација, старење и смрт ћелије. Малигна трансформација ћелије. Неспецифична и специфична заштита организма. Реакције преосетљивости и аутоимуност. Патофизиологија запаљења и инфекције. Егзогене интоксикације. Поремећаји локалне циркулације. Етиопатогенеза синдрома шока. Поремећаји метаболизма воде и минерала. Поремећаји метаболизма органских материја. Поремећаји енергетског метаболизма. Поремећајиметаболизма витамина. Патофизиологија кардиоваскуларног, респираторног, хематопоезног, ендокриног, гастроинтестиналног, уринарног, нервног система и коштаних обољења.
Практична настава 
Приказ клиничких примера: Утицај наслеђа, егзогених фактора и фактора ризика у етиопатогенези различитих патолошких стања. Поремећаји хомеостазе. Адаптација, старење и смрт ћелије. Малигна трансформација ћелије. Туморски маркери у дијагностици малигних обољења. Неспецифична и специфична заштита организма. Реакције преосетљивости и аутоимуност.Етиопатогенеза акутног ихроничног запаљења. Лабораторијска дијагностика запаљења. Акутне и хроничне интоксикације. Поремећаји локалне циркулације. Етиопатогенеза синдрома шока. Лабораторијска дијагностикапоремећаја метаболизма воде, натријума и калијума; тумачење поремећаја ацидобазне равнотеже. Лабораторијска дијагностика поремећаја метаболизма протеина, угљених хидрата и масти: тумачењелипидограма; тестови за дијагнозу дијабетес мелитуса; тумачење ОГТТа. Клинички примери патофизиологије кардиоваскуларног, респираторног, хематопоезног, ендокриног, гастроинтестиналног, уринарног, нервног система и коштаних обољења.

